**Emmanuel Villaume** (Strasbourg, 1964.) francuski je dirigent i muzikolog. Trenutno je umjetnički voditelj Opere u Dallasu te šef dirigent Praške i Slovačke filharmonije.

Svoje glazbeno obrazovanje započeo je na Konzervatoriju u Strasbourgu. Nakon šest godina u konzervatoriju, obrazovanje nastavlja na pariškom sveučilištu Sorbonne, gdje je studirao književnost, filozofiju i muzikologiju. Sa 21 godinom postao je voditelj i dramaturg operne kuće u Elzasu (*Opéra national du Rhin*). Tamo se upoznao sa Spirosom Argirisom, voditeljem i organizatorom opernog festivala *Festival dei Due Mondi* u Spoletu i počeo dirigirati, te je ubrzo postao pomoćni dirigent Seijia Ozawe.

Svoj prvi nastup u SAD-u ostvario je na *Spoleto festivalu* 1990. dirigiranjem *Figarovog pira*. Zahvaljujući dobroj izvedbi, imenovan je vodteljem i glavnim dirigentom festivala 2000. godine. Na toj poziciji ostao je do 2010. godine. Sa Simfonijskim orkestrom iz Montreala nastupio je u koncertnoj dvorani Carnegie Hall 2002. godine, a u rujnu 2004. dirigirao je i u slavnoj Metropolitan operi Puccinijevu operu *Madama Butterfly*. Nekoliko puta je nastupio i sa Simfonijskim orkestrom iz Chicaga tijekom 2007. godine. U travnju 2013. imenovan je umjetničkim voditeljem Opere u Dallasu, Teksas. U studenom 2015. produžio je ugovor umjetničkog voditelja sa Operom u Dallasu do lipnja 2022. godine.

Dirigirao je francuskim orkestrom Orchestre de Paris u listopadu 2000. godine, prilikom njihova nastupa u Kraljevskoj operi u Londonu. Dirigirao je operu  *Les Contes d'Hoffmann*. U siječnju 2007. nastupio je u talijanskoj opernoj kući La Fenice u Veneciji dirigirajući operu Giacoma Meyerbeera *Il crociato in Egitto*. 2008. godine postao je šef dirigent Slovenske filharmonije, i na tom mjestu ostao raditi do polovice 2013. godine. U međuvremenu je postao i šef dirigent Slovačke filharmonije 2009. godine. Na tom mjestu ostaje do kraja akademske sezone 2015./16. U listopadu 2014. Praška filharmonija proglasila ga je svojim četvrtim šefom dirigentom, koji će na toj poziciji ostati tri godine od završetka sezone 2015./16.

Na sveučilištu u Indianapolisu Villaume drži počasni doktorat.

Izvori
------

1. 1 2  (`en`) „French Conductor Named Music Director for Spoleto Festival U.S.A.". *The New York Times*. 24. 10. 2000. Pristupljeno 19. 12. 2007.
2. ↑  (`en`) William Furtwangler (7. 6. 2010). „A Lovely Adieu". *The Post and Courier*. Pristupljeno 20. 6. 2010.
3. ↑  (`en`) Jeremy Eichler (24. 9. 2004). „The Met's 'Madama Butterfly,' Revived but Not Reimagined". *New York Times*. Pristupljeno 4. 7. 2013.
4. ↑  (`en`) "The Dallas Opera Proudly Announces Our New Music Director Emmanuel Villaume" (Press release). Opera u Dallasu. 30. 4. 2013. Arhivirano iz originala na datum 2013-09-01. Pristupljeno 4. 7. 2013.
5. ↑  (`en`) Scott Cantrell (30. 4. 2013). „Dallas Opera names Emmanuel Villaume new music director". *Dallas Morning News*. Pristupljeno 4. 7. 2013.
6. ↑  (`sl`) „Villaume novi šef dirigent, Pehlivanian odhaja". *Delo*. 6. 6. 2008. Pristupljeno 4. 7. 2013.
7. 1 2  (`sl`) Boštjan Tadel (6. 5. 2013). „Emmanuel Villaume, dirigent: V Sloveniji je Preobilje Kulture". *Pogledi*. Pristupljeno 4. 7. 2013.
8. ↑  (`en`) Raymond Johnston (22. 10. 2014). „PKF - Prague Philharmonia names new conductor". *Prague Post*. Pristupljeno 8. 9. 2015.
9. ↑  (`en`) „University growth splits commencement ceremonies in two". *Portico* **Summer**: 17. 2003. Pristupljeno 4. 7. 2013.

Vanjske veze
------------

* (`en`) Emmanuel Villaume - službena stranica

|  |  |  |
| --- | --- | --- |
| Prethodnik: | **Umjetnički voditelji (šefovi dirigenti) Praške filharmonije Emmanuel Villaume (2015. - *u službi*)** | Nasljednik: |
| **Jakub Hrůša (2008. - 2015.)** | ' |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 61149885
* LCCN: no97039590
* ISNI: 0000 0001 1445 7536
* GND: 139382410
* SUDOC: 158334973
* BNF: cb15656263t (podaci)
* MusicBrainz: 63a55229-dd8b-4d30-a1ed-7357b17836ba
* NKC: xx0132476
* CiNii: DA15726043

 |